Diari Oficial de la Generalitat Valenciana


Sumari del DOGV 8177, del 24-11-2017 (2017/10813)

RESOLUCIÓ de 22 de novembre de 2017, del director de l'Agència de Prevenció i Lluita contra el Frau i la Corrupció de la Comunitat Valenciana, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10694


Data del document
:   22-11-2017

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ de 22 de novembre de 2017, del director de l'Agència de Prevenció i Lluita contra el Frau i la Corrupció de la Comunitat Valenciana, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/10573]  
Mitjançant Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, es crea l'esmentada Agència, com a entitat de dret públic, adscrita a les Corts, amb personalitat jurídica pròpia i plena capacitat d'obrar per al compliment dels seus fins.  
L'Agència es crea per prevenir i eradicar el frau i la corrupció de les institucions públiques valencianes i per a l'impuls de la integritat i l'ètica pública. A més del foment d'una cultura de bones pràctiques i de rebuig del frau i la corrupció en el disseny, execució i avaluació de polítiques públiques, així com en la gestió de recursos públics. Tots aquests fins comporten, en major o menor mesura, el tractament de dades de persones físiques identificades o identificables que estan sotmesos a les previsions legals en aquesta matèria.  
L'article 20 de la Llei orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels tractaments de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.  
El Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat mitjançant el Reial decret 1720/2007, de 21 de desembre, va introduir, a través dels articles 53 i 54, algunes consideracions pel que fa a la forma i contingut de la disposició, i destaca la necessitat d'especificar el sistema de tractament del fitxer, que pot ser automatitzat, no automatitzat o parcialment automatitzat.  
Finalment, el Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, estableix la informació que, en virtut del principi de transparència, han d'oferir els tractaments de dades personals.  
En compliment d'aquests mandats legals i en virtut del nomenament efectuat per la Resolució de 29 de maig de 2017, de la Presidència de les Corts (DOGV 8052, 2017.05.31), el director de l'Agència de Prevenció i Lluita contra el Frau i la Corrupció de la Comunitat Valenciana, resol:  
  
  
Primer  
Aprovar la creació dels següents tractaments de dades personals: I Personal, II Videovigilància, III Control de visites, IV Gestió econòmica, V Activitats de formació, VI Expedients administratius, VII Registres d'activitat, VIII Expedients d'investigació i anàlisi, IX Persones denunciants, X Sancions i XI Agenda de contactes, que s'indiquen en els annexos corresponents d'aquesta disposició.  
  
Segon  
Els fitxers que es recullen en aquesta Resolució són responsabilitat de l'Agència de Prevenció i Lluita contra el Frau i la Corrupció de la Comunitat Valenciana i estan sota el control i supervisió de les unitats responsables internes que es detallen en els annexos corresponents. Es regeixen per les disposicions generals de l'Agència en matèria de tractament de dades personals i per les instruccions establertes per les unitats responsables internes assenyalats. En tot cas, estan sotmesos a les normes legals i reglamentàries de rang superior que els siguen aplicables.  
  
  
Tercer  
Per garantir la seguretat de les dades de caràcter personal dels fitxers relacionats en els annexos i assegurar la seua utilització segons les finalitats per a les quals van ser recollides, les unitats responsables internes indicades a l'annex, amb el suport dels serveis tècnics de l'Agència, han d'adoptar les mesures necessàries d'índole tècnica i organitzativa.  
  
  
Quart  
Els drets que les disposicions legals vigents reserven a les persones afectades pels tractaments de dades de caràcter personal, les poden exercir aquestes persones en la forma reglamentària establerta davant la unitat responsable interna corresponent. Aquesta traslladarà les sol·licituds a la persona titular de la direcció de l'Agència, que adoptarà la resolució que corresponga.  
Igualment, les persones afectades podran posar-se en contacte amb la persona designada com a delegada de protecció de dades de l'Agència mitjançant l'adreça de correu electrònic wxb@tixbvfoait.dh respecte a totes les qüestions relatives al tractament de les seues dades personals i l'exercici dels seus drets.  
  
Cinqué  
En els casos en què es preveja la necessitat de comunicar dades personals a tercers, les unitats responsables internes dels tractaments han d'obtenir l'autorització de la persona titular de la direcció de l'Agència, a través del mecanisme intern establert, i advertir expressament les persones o entitats cessionàries de la seua obligació de dedicar les dades exclusivament a la finalitat per a la qual es cedeixen.  
  
Sisé  
Quan el tractament de les dades personals deixe de ser necessari, la unitat responsable interna del fitxer ha d'instar la supressió i establir la destinació que es donarà a les dades o, si s'escau, les previsions que s'adopten per a la seua destrucció.  
  
Seté  
Durant el període transitori de posada en funcionament de l'Agència, o sempre que els llocs de treball designats com a unitats responsables internes estiguen vacants o pendents de provisió, les responsabilitats atribuïdes als mateixos seran assumides per la persona titular de la direcció de l'Agència de Prevenció i Lluita contra el Frau de la Comunitat Valenciana.  
  
Huité  
Aquesta resolució produirà efectes a partir del dia següent al de la seua publicació al Diari Oficial de la Generalitat Valenciana.  
  
Contra aquesta resolució, que esgota la via administrativa, es pot interposar recurs potestatiu de reposició en el termini màxim d'un mes davant aquest mateix òrgan d'acord amb el que estableixen els articles 123 i 124 de la Llei 39/2015, d'1 d'octubre, de procediment administratiu comú de les administracions públiques, o recurs contenciós administratiu davant del jutjat contenciós administratiu que corresponga, en el termini màxim de dos mesos, de conformitat amb el que preveuen els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa; ambdós terminis a comptar des de l'endemà de la publicació d'aquesta Resolució en el DOGV. Tot això sense perjudici de qualsevol altra acció que s'estime pertinent.  
  
  
València, 22 de novembre de 2017.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan Antoni Llinares Gómez.  
  
  
ANNEX I  
Personal  
  
Tipus de resolució.  
Creació.  
Finalitat i usos previstos.  
Gestió administrativa i econòmica del personal al servei de l'Agència. Registre de personal. Control de presència, permisos d'accés a instal·lacions i zones restringides, expedients disciplinaris, activitats formatives, difusió d'informació rellevant en matèria laboral, formativa o sindical, elaboració d'informes, indicadors i estadístiques en matèria laboral i qualsevol altre ús relacionat amb la gestió del personal.  
  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Llei 7/2007, de 12 d'abril, de l'Estatut Bàsic de l'Empleat Públic i Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Normativa reguladora de l'IRPF i de la Seguretat Social.  
Qualsevol normativa de dret administratiu o de general aplicació al personal al servei de les administracions públiques o aquella que modifiqui o substitueixa les anteriors.  
Temps previst de conservació de les dades.  
Indefinit.  
Origen de les dades.  
Col·lectiu afectat: personal adscrit al servei de l'Agència i participants en processos selectius.  
Procedència: persona interessada o el seu representant legal, altres administracions públiques.  
Procediment de recollida de dades: formularis electrònics o en paper, sistemes electrònics de recollida de dades, altres administracions públiques.  
Estructura bàsica del fitxer.  
Tipus de dades: identificatives; acadèmiques i professionals; característiques personals; detalls d'ocupació; dades econòmiques i financeres.  
Sistema de tractament: mixt.  
Cessions o comunicacions de dades que es preveuen.  
Administració de la Seguretat Social, Administració Tributària, mutualitats de funcionaris (MUFACE, MUGEJU), INSS, empreses i entitats gestores del pagament de la nòmina, administracions públiques i universitats públiques.  
Corts Valencianes.  
Publicacions previstes en la normativa en matèria de transparència.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Administració, recursos humans i gestió econòmica.  
Servei o unitat davant el qual es poden exercir els drets de les persones afectades.  
Administració, recursos humans i gestió econòmica.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46133. València. Espanya. Tel. +23 67 142 44 12.  
Correu electrònic: stfiectvlbltk@qoezuzcuqc.hd  
Nivell de mesures de seguretat.  
Mitjà, en aplicació del que preveu l'art. 81.2 a) if) del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX II  
Videovigilància  
  
Tipus de resolució.  
Creació.  
Finalitat i usos previstos.  
Gravació de les imatges de les càmeres de videovigilància. Prevenció i control de seguretat de les dependències de l'Agència.  
Legitimació per al tractament.  
Llei 5/2014, de 4 d'abril, de seguretat privada.  
Temps previst de conservació de les dades.  
Un mes.  
Origen de les dades.  
Col·lectiu afectat: personal que accedeixa a les dependències de l'Agència.  
Procedència: persona interessada.  
Procediment de recollida de dades: sistemes electrònics de recollida i enregistrament d'imatges.  
Estructura bàsica del fitxer.  
Tipus de dades: imatges.  
Sistema de tractament: automatitzat.  
Cessions o comunicacions de dades que es preveuen.  
A les forces i cossos de seguretat, la Fiscalia o l'autoritat judicial en cas de detecció d'incidents de seguretat.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Administració, recursos humans i gestió econòmica.  
Servei o unitat davant el qual es poden exercir els drets de les persones afectades.  
Administració, recursos humans i gestió econòmica. Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46934. València. Espanya. Tel. +82 73 749 51 03.  
Correu electrònic: xzgnylmwmnayk@casyvegdzx.qe  
Nivell de mesures de seguretat.  
Bàsic, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de Protección de Datos de Caràcter Personal.  
  
  
ANNEX III  
Control de visites  
  
Tipus de resolució.  
Creació.  
Finalitat i usos previstos.  
Inventari de visites i registre d'accessos a instal·lacions i zones restringides amb fins de seguretat, protecció civil i atenció a la ciutadania.  
  
Legitimació per al tractament.  
Consentiment de l'afectat  
Temps previst de conservació de les dades.  
Cinc anys.  
Origen de les dades.  
Col·lectiu afectat: persones externes que accedeixen a les dependències de l'Agència.  
Procedència: persona interessada.  
Procediment de recollida de dades: formularis electrònics o en paper.  
Estructura bàsica del fitxer.  
Tipus de dades: Identificatives (DNI, nom, cognoms, signatura), motiu de la visita, empresa o entitat al qual pertany, si s'escau.  
Sistema de tractament: mixt.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Gabinet de Direcció, Relacions Institucionals i Participació.  
Servei o unitat davant el qual es poden exercir els drets de les persones afectades.  
Gabinet de Direcció, Relacions Institucionals i Participació.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46895. València. Espanya. Tel. +50 79 182 51 19.  
Correu electrònic: zjgotqvaicurb@fyktewcczc.wz  
Nivell de mesures de seguretat.  
Bàsic, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX IV  
Gestió econòmica  
  
Tipus de resolució.  
Creació.  
Finalitat i usos previstos.  
Gestió econòmica i pressupostària de l'Agència. Control i seguiment d'ingressos, despeses, contractació, pagament a proveïdors, obligacions tributàries i qualsevol altre ús relacionat amb la gestió econòmica.  
Legitimació per al tractament.  
Llei 39/2015, d'1 d'octubre, del procediment administratiu comú de les administracions públiques.  
Llei 40/2015, d'1 d'octubre, de règim jurídic del sector públic.  
Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, i Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol diverses directives.  
Normativa en matèria tributària, IVA i Hisenda.  
Qualsevol altra normativa de dret administratiu o de general aplicació en matèria de gestió econòmica de les administracions públiques o el consentiment de la persona afectada quan aquest siga preceptiu.  
  
Temps previst de conservació de les dades.  
Indefinit.  
Origen de les dades.  
Col·lectiu afectat: persones que reben o realitzen pagaments a l'Agència, que proveeixen serveis o subministraments, participants en procediments de contractació.  
Procedència: persona interessada o el seu representant legal, entitats privades, altres administracions públiques.  
Procediment de recollida de dades: formularis electrònics o en paper, sistemes electrònics de recollida de dades.  
Estructura bàsica del fitxer.  
Tipus de dades: dades identificatives i de caràcter comercial, econòmic o financer, i les relacionades amb transaccions de béns i serveis.  
  
Sistema de tractament: mixt  
Cessions o comunicacions de dades que es preveuen.  
Hisenda Pública i Administració Tributària.  
Sindicatura de Comptes, Tribunal de Comptes.  
Òrgans judicials, Ministeri Fiscal i forces i cossos de seguretat  
  
Entitats financeres o asseguradores.  
Corts Valencianes.  
Publicacions previstes en la normativa sobre transparència i llei de comptes oberts.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Administració, recursos humans i gestió econòmica.  
Servei o unitat davant el qual es poden exercir els drets de les persones afectades.  
Administració, recursos humans i gestió econòmica.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46714. València. Espanya. Tel. +86 98 008 27 09.  
Correu electrònic: akwomqaypsevi@emdbzpgdte.nw  
Nivell de mesures de seguretat.  
Mitjà, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX V  
Activitats de formació i divulgatives  
  
Tipus de resolució.  
Creació.  
Finalitat i usos previstos.  
Gestió administrativa i acadèmica de les activitats de formació i divulgació desenvolupades per l'Agència. Control de presència, gestió de qualificacions, permisos d'accés a instal·lacions i qualsevol altre ús relacionat amb l'activitat formativa o divulgativa que realitze l'Agència.  
  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Consentiment de les persones afectades.  
Temps previst de conservació de les dades.  
Indefinit.  
Origen de les dades.  
Col·lectiu afectat: participants en les activitats de formació i divulgació de l'Agència.  
Procedència: persona interessada, administracions públiques i altres entitats públiques i privades.  
Procediment de recollida de dades: formularis electrònics o en paper, sistemes electrònics de recollida de dades.  
Estructura bàsica del fitxer.  
Tipus de dades: identificatives, de caràcter professional o acadèmic.  
Sistema de tractament: mixt.  
Cessions o comunicacions de dades que es preveuen.  
A les administracions i altres entitats públiques i privades de les que procedeixen les persones formades.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció de Prevenció i Formació.  
Servei o unitat davant el qual es poden exercir els drets de les persones afectades.  
Direcció de Prevenció i Formació.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46980. València. Espanya. Tel. +83 89 316 51 91.  
Correu electrònic: tknqgzfpw@cooutnnoun.bp  
Nivell de mesures de seguretat.  
Bàsic, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX VI  
Expedients administratius  
  
Tipus de resolució.  
Creació.  
Finalitat i usos previstos.  
Registre d'entrada i sortida de documents. Tramitació i seguiment dels expedients que no tinguen caràcter exclusivament econòmic, de personal, investigador o sancionador, així com aquells altres usos derivats de la tramitació administrativa de l'Agència.  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Llei 39/2015, d'1 d'octubre, del procediment administratiu comú de les administracions públiques.  
Llei 40/2015, d'1 d'octubre, de règim jurídic del sector públic.  
Qualsevol altra normativa de dret administratiu o de general aplicació en matèria d'administració pública o el consentiment de la persona afectada quan aquest siga preceptiu.  
Temps previst de conservació de les dades.  
Indefinit.  
Origen de les dades.  
Col·lectiu afectat: persones afectades pels tràmits administratius de l'Agència.  
Procedència: persona interessada o el seu representant legal, altres administracions públiques.  
Procediment de recollida de dades: formularis electrònics o en paper, sistemes electrònics de recollida de dades, interoperabilitat amb altres administracions públiques.  
Estructura bàsica del fitxer.  
Tipus de dades: identificatives, de característiques personals i relacionats amb les gestions administratives.  
Sistema de tractament: mixt.  
Cessions o comunicacions de dades que es preveuen.  
Altres administracions públiques i òrgans judicials.  
Corts Valencianes.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Administració, recursos humans i gestió econòmica.  
Servei o unitat davant el qual es poden exercir els drets de les persones afectades.  
Administració, recursos humans i gestió econòmica.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46660. València. Espanya. Tel. +62 69 442 29 12.  
Correu electrònic: fqhrhygwcnnaz@owgewvaplj.ma  
Nivell de mesures de seguretat.  
Bàsic, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX VII  
Registres d'activitat de sistemes (LOGS)  
  
Tipus de resolució.  
Creació.  
Finalitat i usos previstos.  
En relació amb els sistemes de tractament d'informació de l'Agència que no garanteixen l'anonimat de les persones usuàries: gestió i control dels accessos als sistemes; detecció, investigació i seguiment de l'activitat en els sistemes i serveis electrònics de l'Agència; acreditació de l'accés als sistemes i de l'ús d'aplicacions, navegació per xarxes i lliurament de missatges mitjançant els comptes corporatives.  
  
Legitimació per al tractament.  
Reial decret 3/2010, de 8 de gener, de l'Esquema Nacional de Seguretat.  
Temps previst de conservació de les dades.  
Indefinit.  
Origen de les dades.  
Col·lectiu afectat: persones usuàries dels sistemes i aplicacions de l'Agència.  
Procedència: la persona interessada.  
Procediment de recollida de dades: sistemes electrònics de recollida de dades.  
Estructura bàsica del fitxer.  
Tipus de dades: adreça IP, codi de la persona usuària, claus públiques, dades de navegació, accés i ús d'aplicacions.  
Sistema de tractament: automatitzat.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció d'Anàlisi i Investigació.  
Servei de Sistemes d'Informació.  
Servei o unitat davant el qual es poden exercir els drets de les persones afectades.  
Servei de Sistemes d'Informació.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46054. València. Espanya. Tel. +55 03 810 16 38.  
Correu electrònic: uxibtw.xpt@pabjukqtyq.hn  
Nivell de mesures de seguretat.  
Mitjà, en aplicació del que preveu l'art. 81.2 f) del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX VIII  
Expedients d'investigació i anàlisi  
  
Tipus de resolució.  
Creació.  
Finalitat i usos previstos.  
Investigació i anàlisi de les denúncies en matèria de frau i corrupció que són competència de l'Agència. Gestió dels expedients d'investigació i anàlisi instruïts per l'Agència com a conseqüència d'actuacions d'ofici o de denúncies.  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Llei 39/2015, d'1 d'octubre, del procediment administratiu comú de les administracions públiques.  
Temps previst de conservació de les dades.  
Indefinit.  
Origen de les dades.  
Col·lectiu afectat: personal, representants, membres dels consells d'administració i alts càrrecs de les administracions públiques i del seu sector públic instrumental, d'universitats públiques, d'institucions valencianes, de corporacions de dret públic, de contractistes i subcontractistes, d'entitats beneficiàries de subvencions públiques, de partits polítics, d'organitzacions sindicals, d'organitzacions empresarials, de persones jurídiques finançades amb fons públics o d'entitats subjectes a control de les administracions públiques; persones físiques beneficiàries de subvencions públiques.  
Procedència: persona interessada o el seu representant legal, altres persones físiques, fonts accessibles al públic, registres públics, entitats privades, altres administracions públiques.  
Procediment de recollida de dades: formularis electrònics o en paper, sistemes electrònics de recollida de dades, interoperabilitat amb altres administracions públiques.  
Estructura bàsica del fitxer.  
Tipus de dades: identificatives, de característiques personals, acadèmiques i professionals, detalls del lloc de treball, econòmics i financers i qualsevol altre relacionat amb actuacions d'investigació i anàlisi en matèria de prevenció del frau i lluita contra la corrupció.  
Sistema de tractament: mixt.  
Cessions o comunicacions de dades que es preveuen.  
Hisenda pública i administració tributària.  
Sindicatura de Comptes, Tribunal de Comptes.  
Òrgans judicials, Ministeri Fiscal i forces i cossos de seguretat.  
  
Corts Valencianes.  
Altres administracions públiques.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció d'Anàlisi i Investigació.  
Servei o unitat davant el qual es poden exercir els drets de les persones afectades.  
Direcció d'Anàlisi i Investigació. Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46603. València. Espanya. Tel. +92 62 543 95 51.  
Correu electrònic: dtpiidpozfjs@jmgfwxnmzg.ia  
Nivell de mesures de seguretat.  
Alt, en aplicació del que preveu l'art. 81.7 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX IX  
Persones denunciants  
  
Tipus de resolució.  
Creació.  
Finalitat i usos previstos.  
Garantir l'estatut de la persona denunciant que preveu la llei de creació de l'Agència per a aquelles persones que renuncien a la possibilitat de proporcionar informació a l'Agència de manera anònima.  
  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Temps previst de conservació de les dades.  
Indefinit.  
Origen de les dades.  
Col·lectiu afectat: persones físiques que comuniquen fets relacionats amb el frau i la corrupció que poden donar lloc a l'exigència de responsabilitats legals.  
Procedència: persona interessada o el seu representant legal.  
Procediment de recollida de dades: formularis electrònics o en paper.  
Estructura bàsica del fitxer.  
Tipus de dades: identificatives; de característiques personals, detalls del lloc de treball, de circumstàncies socials, econòmics, financers o d'assegurances.  
Sistema de tractament: mixt.  
Cessions o comunicacions de dades que es preveuen.  
Òrgans judicials.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció d'Anàlisi i Investigació.  
Servei o unitat davant el qual es poden exercir els drets de les persones afectades.  
Direcció d'Anàlisi i Investigació.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46725. València. Espanya. Tel. +97 72 982 29 57.  
Correu electrònic: tmfzborwjtcq@uztbavedff.qn  
Nivell de mesures de seguretat.  
Alt, en aplicació del que preveu l'art. 81.7 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
ANNEX X  
Sancions  
  
Tipus de resolució.  
Creació.  
Finalitat i usos previstos.  
Gestió dels expedients disciplinaris i sancionadors tramitats per l'Agència.  
Legitimació per al tractament.  
Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i normativa que la desenvolupe.  
Llei 39/2015, d'1 d'octubre, del procediment administratiu comú de les administracions públiques.  
Qualsevol altra normativa de dret administratiu o de general aplicació en matèria sancionadora.  
Temps previst de conservació de les dades.  
Indefinit.  
Origen de les dades.  
Col·lectiu afectat: persones físiques, autoritats, directius i personal al servei de les entitats previstes a l'article 3 de la Llei 11/2016, de la Generalitat.  
Procedència: persona interessada o el seu representant legal, altres persones físiques, entitats privades, administracions públiques o registres públics.  
Procediment de recollida de dades: documents electrònics o en paper, interoperabilitat amb altres administracions públiques.  
Estructura bàsica del fitxer.  
Tipus de dades: identificatives, de característiques personals, de detalls del lloc de treball, econòmiques i financeres, i de sancions administratives.  
Sistema de tractament: mixt.  
Cessions o comunicacions de dades que es preveuen.  
Òrgans competents en matèria sancionadora o disciplinària de les administracions públiques.  
Publicació en el DOGV, en el cas de sancions greus o molt greus.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció d'Assumptes Jurídics.  
Servei o unitat davant lo qual és podin exercir els drets de les persones afectades.  
Direcció d'Assumptes Jurídics. Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46642. València. Espanya. Tel. +80 03 671 08 22.  
Correu electrònic: cwtnhwd@okiqstnxlr.of  
Nivell de mesures de seguretat.  
Mitjà, en aplicació del que preveu l'art. 81.2 a) del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.  
  
  
  
ANNEX XI  
Agenda de contactes  
  
Tipus de resolució.  
Creació.  
Finalitat i usos previstos.  
Gestió de l'agenda de contactes i relacions externes de l'Agència.  
Legitimació per al tractament.  
Consentiment de la persona afectada.  
Temps previst de conservació de les dades.  
Indefinit.  
Origen de les dades.  
Col·lectiu afectat: contactes de l'Agència.  
Procedència: la persona interessada, fonts accessibles al públic.  
Procediment de recollida de dades: formularis electrònics o en paper, targetes de visita.  
Estructura bàsica del fitxer.  
Tipus de dades: identificatives, detalls del lloc de treball.  
Sistema de tractament: mixt.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Responsable.  
Agència de Prevenció i Lluita contra el Frau i la Corrupció de la Comunitat Valenciana.  
Responsable intern del tractament.  
Direcció.  
Gabinet de Direcció, Relacions Institucionals i Participació.  
Servei o unitat davant el qual es poden exercir els drets de les persones afectades.  
Gabinet de Direcció, Relacions Institucionals i Participació.  
Agència de Prevenció i Lluita contra el Frau i la Corrupció de la Comunitat Valenciana.  
Plaça de Sant Llorenç, 4.  
46981. València. Espanya. Tel. +14 95 504 78 42.  
Correu electrònic: idyqqam@gzknddefjx.nl  
Nivell de mesures de seguretat.  
Bàsic, en aplicació del que preveu l'art. 81.1 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.